- Prima reacție a lui Gabi Tamaș după ce a revenit în fotbal
- Mesajul transmis de fostul fundaș, retras din activitate
Prima reacție a lui Gabi Tamaș după ce a revenit în fotbal. Fostul fundaș a decis să revină în lumea sportului "rege", de data aceasta ca oficial al unei formații.
Tamaș a semnat cu divizionara secundă Concordia Chiajna și a devenit noul director sportiv al "vulturilor verzi". Fostul internațional și-a găsit astfel un nou angajament, după ce a stat departe de fotbal timp de 4 luni și jumătate, de la retragere.
Prima reacție a lui Gabi Tamaș după ce a revenit în fotbal
Tamaș a dezvăluit că se bucură pentru că a luat decizia de a reveni la Concordia Chiajna, chiar dacă nu va mai intra pe teren. Fostul internațional a menționat că este la început de drum și că s-a orientat spre un proiect serios.
"Concordia Chiajna a fost alături de mine în mai multe ipostaze, este un club stabil, iar eu sunt la început de drum și caut un proiect serios. Mă bucur că am luat această decizie, logic. Nu vreau să vorbesc despre subiectul Dinamo. Am rămas în relații bune cu Andrei Nicolescu (n.r. administratorul special) și respect foarte mult acel club.
A fost decizia mea să semnez cu Concordia Chiajna", a spus Gabi Tamaș, potrivit gsp.ro.
În momentul de față, Concordia se află pe locul al 12-lea în Liga a 2-a, cu 22 de puncte. Chiar dacă ilfovenii nu s-au calificat în play-off, sursa menționată anterior anunță faptul că obectivul acestora va fi promovarea, în sezonul următor.
Gabi Tamaş a revenit în fotbal
Gabi Tamaş a revenit în fotbal, ca director sportiv! Fostul fotbalist a semnat cu echipa de la care s-a retras din cariera de fotbalist, Concordia Chiajna.
Tamaş urmează să fie director sportiv, în timp ce Ilie Poenaru va antrena echipa. Președintelele clubului a confirmat că cei doi au semnat contractele.
"Da, Și Tamaș, și Poenaru au semnat, dar n-aș vrea să mai spun nimic. Prin ce am trecut în acest sezon nu i-aș dori nimănui. Am negociat foarte bine și ne-am înțeles ușor. Contractele sunt până la finalul actualului sezon, iar dacă suntem ok cu toții, vom continua împreună", a declarat președintele clubului, Cristian Tănase, pentru digisport.ro.
Gabi Tamaş va debuta într-o funcţie de conducere, după ce s-a retras anul trecut din cariera de fotbalist.
De-a lungul carierei de fotbalist, Gabi Tamaş a evoluat, printre altele, pentru Dinamo, Galatasaray, Spartak Moscova, Celta Vigo, Auxerre, West Bromwich, CFR Cluj, FCSB sau Astra Giurgiu.
Tamaş a evoluat de 63 de ori pentru echipa naţională de seniori a României. El a avut selecţii şi pentru naţionalele U16, U18 şi U21.